Ma ei tea miks emme üldse teda sinna söötmistooli paneb. Esimese asjana viskab ta ju kohe lusika teisele poole tuba. Ja  siis emme peab jälle koristama. Seejärel võtab ta peoga kausist seda imehead putru, mida mul süüa ei lubata ning määrib selle mööda lauda laiali. Ja siis võibolla paneb natuke suhu ka. Enamus ajast ta siiski lihtsalt lutsutab oma pudruseid näppe. Ja kui te veel näeksite milline ta pärast ise välja näeb. Nagu porimülkas oleks ujumas käinud. Üleni pudrune! Täielik raiskamine, selle asemel võiks ju selle pudru mulle anda aga ei, mina ei saa proovidagi.